Պետական ռադիո և հեռուստաընկերությունների մեծ մասը տեղակայված են Անկարայում, սակայն Ստամբուլն է համարվում թուրքական մեդիայի հիմնական կենտրոնը։ Օսմանյան մեդիաարդյունաբերությունը տեղակայված է եղել կայսրության մայրաքաղաքում՝ Կոստանդնուպոլսում, որտեղ թուրքական առաջին թերթը՝ Takvim-i Vekayi-ն (հայ․՝ Գործերի օրացույց) հրատարակվել է 1831 թվականից։ Չաղալօղլու թաղամասի Բաբ Ալի փողոցը, որտեղ տպագրվել է օրաթերթը, դարձել էր թուրքական տպագիր մամուլի կենտրոնը։ Վերջինս գտնվել է Բեյօղլուում և ձգվել Ոսկեղջյուրով մեկ[269]։